钦定古今图书集成/明伦汇编/人事典/第080卷 > 《墙上难为趋》北周·王褒
## 钦定古今图书集成/明伦汇编/人事典/第080卷 > 《墙上难为趋》北周·王褒

昔称梁孟子，兼闻鲁孔丘。访政聊为述，问陈岂相酬。
末代多侥幸，卿相尽经由。台郎百金价，台司千万求。
当朝少直笔，趋代多曲钩。廷尉十年不得调，将军百
战未封侯。夜伏拥门作《常伯》，自有《葡萄得凉州》。白璧
求善价，明珠难暗投。高墙不可践，井水自难浮。风胡
有年岁，铦利比吴钩。